City photo created by prostooleh - www.freepik.com .td_uid_2_6024e9a1bea11_rand.td-a-rec-img{text-align:left}.td_uid_2_6024e9a1bea11_rand.td-a-rec-img img{margin:0 auto 0 0} Il-Visual Non Visual Network stqarret li għalkemm grati ħafna lejn it-titjib li minn żmien għal żmien iseħħ biex titkattar l-isfida li l-ħajja ta' kuljum iġġib fost il-persuni u l-familji li jgħixu f'ambjent mudlam, għad hemm ħafna aktar xi jsir biex is-soċjeta' Maltija tkun aġġornata. Iċ-Chairman Epifanio Vella semma kif l-injoranza, jew forsi n-nuqqas ta' tagħrif, li kien hemm fl-aħħar jiem minn persuni fuq siti elettroniċi dwar Kevin Cutajar huma xhieda ta' dan. Hu saħħaq kif lill hinn mill-kundanni u s-solidarjetà, visualnonvisualnetwork.org ma tistax tinnega, kif ukoll tappoġġja bla riżerva, li hemm il-bżonn ta' għajnuna aktar sħiħa. Nikkundanna bla ebda riserva dan il-faqar ta' ħsieb u aġir. Tal-mistħija li kollega b'diżabbilta' Dr Kevin Cutajar jippruvaw jirredikolawh b'dan il-mod. Kevin Cutajar Posted by Julia Farrugia Portelli on Friday, February 5, 2021 "Pajjiżna dejjem xeraqlu l-aħjar, u daqstant ieħor il-persuni u l-familji li jgħixu l-ħajja ta' kuljum f'ambjent ta' dinja mudlama," stqarr Vella. Il-Visual Non Visual Network ħarġu stqarrija pubblika biex jitolbu solidarjetà mal-poplu Malti u biex jagħtu sinjal ċar u kif jixraq dwar dak li jemmnu, li huwa meħtieġ li jsir mingħajr aktar telf ta' żmien, ma' persuni għomja u l-familji tagħhom. Fl-istqarrija, qed jitolbu pubblikament li jsiru laqgħat ma': il-Kamra tal-Kummerċ il-Kunsilli Lokali il-MUSEC il-Partiti Politiċi l-MEP's l-Uffiċju tal-Prim Ministru Għal dawn l-aħħar snin, il-Visual Non Visual Network ħadmu fuq numru ta' proġetti, inkluż il-proġett 'Safe Pedestrians'. Kullħadd jaf li l-bankini f'Malta m'humiex aċċessibli għal persuni b'diżabilità, inkluż dawk il-persuni li jgħixu f'ambjent mudlam minħabba numru ta' elementi, qalu il-Visual Non Visual Network. Flimkien ma' Green Isles Projects Limited, dawn, ħadmu fuq linji gwida li jridu jiġu segwiti sabiex il-bankini jkunu aktar siguri u b'hekk jirrispettaw l-aċċessibiltà. Fost ir-rakkomandazzjonijiet msemmija hemm: Li jinżamm spazju tajjeb fuq il-bankini fejn ikun hemm siti ta' kostruzzjoni Li s-siġar jinżammu maqtugħa sew, biex b'hekk ma jkunx hemm ostakli fuq il-bankini Li s-sinjali tat-traffiku jitwaħlu fuq in-naħa ta' barra tal-bankini Li jiġu introdotti passi tas-sensazzjoni fit-triq għal min jgħix f'dinja mudlama Li ż-żebra crossings jkunu jidru u b'sinjali adatti Li jiġu introdotti zebra crossings bl-art tixgħel meta persuna tersaq lejhom u b'sistema ta' dawl intelliġenti Fl-istqarrija stampa, il-Visual Non Visual Network stqarrew ukoll il-gratitudni sħiħa tagħħhom lejn il-Ministeru tat-Transport Pubbliku li flimkien qed jaħdmu sabiex jagħmlu inizjattivi u proġetti li jindirizzaw bilanċ aħjar għal persuni li jgħixu f'ambjent mudlam, kif ukoll bl-ogħla ġid komuni u sħiħ tal-poplu Malti. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6024e9a1becee_rand.td-a-rec-img{text-align:left}.td_uid_3_6024e9a1becee_rand.td-a-rec-img img{margin:0 auto 0 0}